નવી દિલ્હી- જો તમે આધાર કાર્ડનું લેમિનેશન કરાવ્યું હોય અથવા પ્લાસ્ટિક સ્માર્ટ કાર્ડ તરીકે ઉપયોગ કરી રહ્યાં હોવ તો સાવધાન રહેજો. આમ કરવાથી તમારા આધાર કાર્ડનો ક્યૂઆર કોડ કામ કરવાનું બંધ કરી શકે છે. અથવા ખાનગી માહિતીની ચોરી થવાની શક્યતા છે. આ અંગે UIDAI દ્વારા ચિંતા વ્યક્ત કરવામાં આવી છે. UIDAI દ્વારા જણાવવામાં આવ્યું છે કે, મોબાઈલ આધાર કાર્ડને સંપૂર્ણ રીતે માન્ય ગણવામાં આવે છે. આધાર કાર્ડને સ્માર્ટ કાર્ડ બનાવવા માટે 50થી 300 રુપિયા સુધીનો ખર્ચ વસુલવામાં આવે છે. જે સદંતર અયોગ્ય છે. ઉપરાંત કાર્ડને પ્લાસ્ટિક અથવા સ્માર્ટ કાર્ડ તરીકે લેમિનેશન કરાવ્યા બાદ તેનો ક્વિક રિસ્પોન્સ કોડ (QR કોડ) કામ કરવાનું બંધ કરી શકે છે. જેથી આ પ્રકારનું પ્રિન્ટિંગ અનધિકૃત માનવામાં આવે છે.